lv lv es lv lv lv lv lv lv en lv et fr fr en lv lv lv lv lv lv lv lv lv eo lv fr fr sl lv lv lv en lv lv it lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it lv lv eo lv en lv lv lv lv lv lv lv lv lv lv lv eo lv lv lv lv lv lv lv en lv et fr en lv lv lv lv lv lv lv eo lv fr sl lv lv lv en lv lv it et lv lv sl en en lv lv lv
Sākam reģistrāciju 5 km un DPD jūdzes distancēm — Rimi Rīgas maratons
Reģistrācija Maratons Dalībniekiem Aktuāli Par mums Skriešanas klubs
Run For Future by Neste
Pasaules čempionāts vecuma grupās
Rimi Rīgas maratons /
Sākam reģistrāciju 5 km un DPD jūdzes distancēm
Rimi Rīgas maratons, kas 2023. gadā norisināsies 6. un 7. maijā, uzsāk dalībnieku reģistrāciju DPD jūdzei jeb Latvijas čempionātam jūdzes skrējienā un populārajai 5 kilometru distancei. Latvijas čempionus jūdzē kronēsim jau otro gadu pēc kārtas, savukārt, populāro satelītdistanci, kura iepriekš, pielāgojoties citām Rimi Rīgas maratona distancēm, noteikta 4,8 līdz 6,5 km robežās, pirmoreiz tiks sertificēta klasisko 5 000 metru ietvaros. Šāds lēmums pieņemts, lai nākamā gada maijā, kad Rimi Rīgas maratons iecerēts kā pirmā Pasaules čempionāta skriešanā ģenerālmēģinājums, jebkurš skriešanas mīļotājs spēkus izmēģināt varētu jau veselās trīs oficiālās Pasaules čempionāta Rīgā trasēs – DPD jūdzē, 5 kilometros un pusmaratonā. Jaunajās trasēs organizatori jau maijā iecerējuši uzņemt rekordlielu dalībnieku un maratontūristu skaitu, nodrošinot krāšņus pilsētas svētkus un augstvērtīgus sportiskos rezultātus.
2023. gada maijā Rimi Rīgas maratons piedāvās piecas starptautiski sertificētas trases maratona, pusmaratona, 10 km, 5 km un jūdzes distancēs, kurām reģistrēties iespējams jau šodien, bet tikai DPD jūdzes, 5 kilometru un pusmaratona distances jau maijā piedāvās iespēju izskriet pirmā Pasaules čempionāta trases.
Kā ziņots, Pasaules Vieglatlētikas savienība (World Athletics) 2021. gada vasarā apstiprināja Rīgas kandidatūru Pasaules čempionāta skriešanā (World Athletics Road Running Championships) rīkošanai 2023. gada 30. septembrī – 1. oktobrī. Organizatoru komanda, kuru veido Rimi Rīgas maratona organizatori un Latvijas Vieglatlētikas savienība, aktīvi strādā pie Pasaules čempionāta organizācijas, un 2023. gada Rimi Rīgas maratons, kas norisināsies 6.-7. maijā, iecerēts kā pirmā Pasaules čempionāta skriešanā ģenerālmēģinājums.
Pasaules čempionāts skriešanā Rīgā pirmoreiz notiks jaunā formātā, paredzot gan pusmaratona, gan 5 km un jūdzes distanču pasaules čempionātus, pulcējot gan pasaules vadošos elites skrējējus, gan vairākus desmitus tūkstošus skriešanas mīļotāju, kuri reģistrēties dalībai pasaules čempionātā varēs no visas pasaules. Pasākums kalpos ne tikai kā nozīmīgs vieglatlētikas, tautas sporta un sabiedrības veselības veicinātājs, bet arī kā nozīmīgs Latvijas starptautiskās atpazīstamības un tūrisma balsts.
Reģistrācija Rimi Rīgas maratonam
Reģistrēties Rimi Rīgas maratona, pusmaratona, 10 km, 5km un DPD jūdzes skrējieniem iespējams mūsu mājaslapas sadaļā Reģistrācija. Reģistrācija Bērnu dienas distancēm bērniem līdz 12 gadu vecumam un Latvijas Skolu kausam tiks uzsākta nākamā gada sākumā.
Aicinām dalībniekus gatavoties maratonam un aktīvi izmantot gan Ilonas Marheles sagatavotos treniņu plānus, gan virtuālā skriešanas kluba izaicinājumus, kuri motivē kustēties ikdienā. 2022. gada augustā jau trešo gadu pēc kārtas sadarbībā ar Bērnu slimnīcas fondu, Rimi un Latvijas televīziju īstenojam labdarības kampaņu “Labas gribas kilometri”, kurā iepriekšējos gados saziedoti vairāk nekā 50 000 eiro bērniem ar kustību traucējumiem. Vēl tikai šodien iespējams piedalīties un iesaistīties, reģistrējoties virtuālajā skriešanas klubā, aktīvi izkustoties un ziedojot bērniem, kam skriešanas prieks diemžēl ir liegts.
Reģistrēties Skriešanas klubs Treniņu plāni
Esmu iepazinies un piekrītu privātuma politikai.
Run For Future by Neste
Pasaules čempionāts vecuma grupās
© 2022 Rimi Riga Marathon
Notice: Undefined index: link_copied in /var/www/clients/client1031/web24/web/wp-content/themes/maratons2020/footer.php on line 134
Šī tīmekļa vietne izmanto sīkdatnes
Informējam, ka šajā tīmekļa vietnē tiek izmantotas sīkdatnes. Lasīt vairāk Privātuma politikā. Turpinot lietot mūsu tīmekļa vietni, jūs apstiprināt mūsu sīkdatnes.